open-index/open-wikipedia-markdown huggingface dataset:
Gifty Anti

**Oheneyere Gifty Anti** (born January 23,1970) be Ghanaian journalist den broadcaster. She be de host of de Standpoint programme; wey dem dey discuss issues wey dey affect women for Ghana Television top.

## Ein life matter
Gifty be native of Cape Coast wey dey Central Region buh dem born den raise am for Tema, wey dey de Greater Accra Region of Ghana. She be de last born of family of eight. Secof economic hardships, she hawk den engage for carpentry works to earn doth.

Gifty marry Nana Ansah Kwao IV, Chief of Akwamu Adumasa. Dema marriage ceremony happen for Trinity Baptist Church for 25th October, 2015. She born ein first kiddie for 11 August, 2017. Dema kiddie, Nyame Anuonyam, be pride give am wey she dey express so much joy for having a miracle child, even at ein age.

## Ein school life
Gifty Anti go ein basic education for Tema Community 8 "Number 1" Basic School*.* After which she go Mfantsiman Girls Secondary School for ein secondary education wer na she be entertainment prefect give dema school. She san so be alumna for de Ghana Institute of Journalism, wey she serve as Women’s Commissioner. She sanso get Masters Degree in International Journalism from City University base insyd London.

## Ein career
Gifty Anti do ein media career as intern for de Ghana News Agency, wey she come lef go de Ghanaian Times wey she go intern for der. She later job as intern for de Ghana Broadcasting Corporation (GBC), wey she san so offer de option so say she go do ein national service for der.

Gifty land ein first job as Floor Manager for GTV. She later come turn TV presenter, coach, gender advocate den feminist. She currently be de Chief Executive Officer give GDA Concept den host for Stand Point, talk show wey dey talk about women dema issues.

She dey job for de Ghanaian Times wey be Ghanaian owned newspaper as she dey receive mentorship from Liz Hayfron.

Insyd 2019, she launch ein book titled **"A Bit Of Me"**, wey ein book reach number one for Amazon top after publication for one week.

## Ein awards

* Tell It Moms Exemplary Resilience Feminist Honour 2019
* National Malaria Advocate
* Most Inspiring Woman In Media
* Most influential women

* United Nation’s MDGs 4&5 Ambassador Award 2012
* The African Women in Leadership Organisation’s Excellence Award

## Ein publications

* *A bit of me* (2019)
* *Fifty Nuggets* (2020)
* *The Best of You* (2020)

* *Broken but Beautiful*
* *Room 5005*

## References



## External links
Wikimedia Commons get media wey relate to ******.
Gifty Ohene-Konadu

**Gifty Ohene-Konadu** (born 23 November 1957) be civil servant den Ghanaian politician for de Republic of Ghana. Na she be de Member of Parliament give Asante-Akim South constituency wey dey Ashanti Region of Ghana insyd de 4th den 5th Parliament of de 4th Republic of Ghana. She be member of de New Patriotic Party. Currently, she dey zuk de position of National Coordinator of de Monitoring and Evaluation Secretariat at de Office of de President.

## Ein early life den education
Dem born Gifty for 23 November 1957. She dey hail from Juaso, town for de Ashanti Region for Ghana insyd. She be product of de University of Ghana. She dey zuk degree for sociology insyd. Gifty sanso dey zuk diploma for home economics from de university norr. She obtain ein master's degree for development studies insyd plus specialization for public policy den administration insyd from de Institute of Social Studies for de Netherlands insyd. She sanso acquire master's degree for gender peace den security from Kofi Annan International Peacekeeping Training Centre for Accra, Ghana insyd.

## Ein career
Gifty be consultant/researcher for gender den local government issues top wey she san be experienced civil servant. She gather ein experience while she dey job as principal project officer for 18 years for National Council for Women den Development (NCWD). Gifty job plus Ministry of Women den Children's Affairs as director of projects for 2 years. Other institutions she job plus dey include Ministry of Regional Cooperation den NEPAD den de Office of de Head of Civil Service as director of F&A den director of HR respectively.

## Ein life matter
Gifty be Christian. She dey fellowship plus de Seventh Day Adventist.  She marry plus three kiddies.

## References
Ghana Post GPS

**GhanaPostGPS** be web den smartphone application, wey de Government of Ghana sponsor wey Vokacom develop am, so say e go provide digital addresses den postal codes give every 5 squared meter location for Ghana insyd. De digital address be composite of de postcode (region, district & area code) plus ein unique address.

Ebi mandatory requirement so say you go take obtain de National Identification Card (Ghana Card) den oda services, GhanaPostGPS be de first digital addressing system wey government of Ghana create.
## References



## External links

* Regional den District Postal Codes insyd Ghana
Gina Blay

**Gina Blay** (dem born am 29 October 1956) be Ghanaian journalist den diplomat den sympathizer of de New Patriotic Party of Ghana. She be de current Ghana ein ambassador give Germany.

## Ein educational life
Gina Blay be past student of OLA Girls School for Ho insyd. She obtain Bachelor of Arts degree from de University of Ghana den post-graduate diploma for Journalism den Mass Communication insyd.

## Battle plus cancer
Dem diagnose am plus breast cancer for 2008 insyd wey she have series of chemotherapy treatments.

## Ambassadorial appointment
For June 2017 insyd, President Nana Akuffo-Addo name Blay as Ghana ein ambassador to Germany. She dey among eight oda Ghanaians dem distinguish wey dem name dem to head various Ghanaian diplomatic missions for de world insyd.

## Awards

* Media Communications Entrepreneur Award for de year 2016

## Ein life matter
Blay marry Freddie Blay, wey be politician den de National Chairman for de New Patriotic Party. Togeda, dem get three kiddies. For ein spare tym, she dey enjoy swimming den reading.
## References



## External links
**Gina Blay** at Wikipedia ein sisto projects:

*  
*   (en)
*
Gloria Sarfo

**Gloria Osei Sarfo** be Ghanaian actress den TV presenter. She win Best Supporting Actress for de 2020 Africa Magic Viewers' Choice Awards for ein role for Shirley Frimping Manso ein movie "The Perfect Picture - Ten Years Later" insyd.

## Ein Career
Sarfo start ein acting career for de mid-2000s insyd, wey na she dey star for Revele Films' Hotel Saint James. She gain popularity as she play de role of Nana Ama for *Efiewura* insyd.

## Ein Education
She go secondary school for Ghana Senior High School, Koforidua. Wey she go school for University of Professional Studies.

## Ein Awards
Sarfo win Best Supporting Actress for 2020 Africa Magic Viewers' Choice Awards. Na dem award am de actress of de Year at 2021 Women’s Choice Awards.

## Ein Filmography

* *My Mother's Heart (2005)*
* *Darkness of Sorrow (2006) as Ama*
* *Friday Night (2008) as Abigail*
* *Friday Night 2 (2008) as Abigail*
* *The Most Beautiful Hour (2012) as Mansa*
* *Efiewura (2001)*
* *Akwaaba (film) (2019)*
* *Living with Trisha (2012-2015 TV Series) as Tricia*
* *The Perfect Picture - Ten Years Later (2019) as Susanna Noye*
* *Baby Is Coming (2019)*
* *Somewhere in Africa (2011) as Yerima*
* *[[Aloe Vera (film)|Aloe Vera]] (2020) as* *Verani*
* *In Exile (2021) as Lawyer Sims's Wife*
* *Eno (2022 TV Series) as Abena*
* *Coming to Africa: Welcome to Ghana (2023)*

## References
Gloria Swanson

**Gloria Josephine Mae Swanson** (March 27, 1899 – April 4, 1983) be American actress den producer. Na she first achieve fame for acting chaw silent films for de 1920s insyd wey dem nominate am three times for de Academy Award for Best Actress, most famously for ein 1950 return for Billy Wilder's *Sunset Boulevard* insyd, wey san so earn am ein Golden Globe Award.

## Ein early life
Dem born Swanson for sam small house for Chicago insyd for 1899, na she be de only child of Adelaide (née Klanowski) den Joseph Theodore Swanson (né Svensson), soldier. Dem raise am for de Lutheran faith insyd. Na ein poppie be Swedish American wey ein mommie be German, French, den Polish ancestry.

## Ein portrayals
Swanson play for both television top den for film insyd by de actresses wey dey follow:

* 1971: Carol Burnett for *The Carol Burnett Show* top
* 1984: Diane Venora for *The Cotton Club* insyd
* 1990: Madolyn Smith for *The Kennedys of Massachusetts* insyd
* 1991: Ann Turkel for *White Hot: The Mysterious Murder of Thelma Todd* insyd
* 2008: Kristen Wiig for *Saturday Night Live* insyd
* 2013: Debi Mazar for *Return to Babylon* insyd

## Stage
Note: Dem limit de list below to New York Broadway theatrical productions.

## Ein filmography

### Shorts

### Features

### Television

## Awards den nominations

## References


## External links
**Gloria Swanson** at Wikipedia ein sisto projects:

*  
*   (en)
*  

### General

* Gloria Swanson at the American Film Institute Catalog
*  at IMDb
* Gloria Swanson at de Internet Broadway Database 
* Gloria Swanson at de TCM Movie Database 

* Gloria Swanson Archived December 21, 2016, at de Wayback Machine at de Women Film Pioneers Project
* Glorious Gloria Swanson – Tribute site
* Gloria Swanson's papers Archived January 16, 2013, at de Wayback Machine at de Harry Ransom Center at de University of Texas at Austin
* Gloria Swanson photographs den bibliography

### Interviews
* Gloria Swanson, video of *The Mike Wallace Interview*, April 28, 1957
* Gloria Swanson, interview on Dick Cavett Show for YouTube top, August 3, 1970
Gifty Twum-Ampofo

**Gifty Twum-Ampofo** (dem born am June 11, 1967) be Ghanaian politician den Member of Parliament of de New Patriotic Party. She be de current Member of Parliament give Abuakwa North constituency wey dey Eastern Region of Ghana. Ampofo be de deputy minister for Gender, Children den Social Protection for Ghana.

## Ein early life den education
Dem born Gifty Twum-Ampofo for June 11, 1967, for Kukurantumi wey dey Eastern Region for Ghana insyd. She get ein GCE O LEVEL insyd 1986 den GCE A LEVEL insyd 1989.

She get ein BSc. insyd Biology from de University of Cape Coast for 1997 insyd. She further get ein MBA insyd Strategic Management for 2018 insyd. She sanso get ein BSc from de University of Ghana.

## Ein career
Na Ampofo be Science tutor for Akosombo International School before she cam turn Member of Parliament. Na she sanso be de Head of Science Department den Head of Examinations for de Volta River Authority. Currently she be de Deputy Minister for Education in charge of Technical den Vocational Education Training.

## Ein life matter
She be widow plus three kiddies. She be Christian wey she dey worship as Methodist.

## Philanthropy
For December 2022 insyd, she present foodstuff give over 35,000 people for ein constituency insyd.

## References
Gobɛ

**Gari den beans** be type of chow wey dey Ghana. E be common say you go see am for de southern part of Ghana. More times de people dey bell am sam names depending on de area. Some names like; bober, borbor anaa gobɛ, *yo ke gari* den even red red.

## Ingredients

* beans (black eyed)
* plantain wey ripe (red red)
* palm oil
*onion
*tomato
*gari
*chilli
*avocado
*egg dem boil
*leaves

## How dem dey prepare

* Soak de beans for water inside for like 24hours den boil so say e go make soft
*Heat palm oil plus onion so say e go add flavor 
*Take light gari plus spoon den mix am plus de beans den de oil
*Make sure say dem mix evenly
*De next thing you for do be say you fry de riped plantain
*Put de fried plantain den de avocado on your mixture den serve
*You fit to add any vegetables if you dey like

## Nutritional significance
Gob3 be very nutrious sake of gari dey give starch which dey give de body energy. Beans sanso dey give de body some essential minerals sake of e dey contain iron den protein. 

## External links

* Video:How dem dey prepare Ghanaian style red red, black eye beans den Gari

## References
Gonja-Mamprusi conflict

De **Gonja-Mamprusi conflict** be conflict between de members of de Gonjas den de Mamprusis for Lukula wey dey de North Gonja district for Savannah Region insyd, Ghana. Dem start dey fight for 2019 insyd, as de government of Ghana do ein mind say ego create de Savannah Region plus North East Region out of de Northern Region.

## Background
Dem start dey fight 2019 insyd after say de Wasipe Traditional Council of the Gonja Kingdom decide say dem go enskin chief wey go spy nibis top for de Lukula community insyd. Den same time too, Jang Traditional Area san so come claim ownership of de community. Dis be de cause of de conflict between de two Traditional Areas.

## References
Grace Adams

**Grace Adams** (dem born am 2 November 1995) be Ghanaian footballer wey dey play as midfielder give National Women's League club Berry Ladies den Ghana women's national team.

## Ein club career
Adams begin ein career for Ghana insyd for Prison Ladies, before she move go de United States make she continue ein education den career as student-athlete. She enroll for de University of South Florida from 2015 go 2018, she dey play for dema club South Florida Bulls for de American Athletic Conference insyd. She chop de 2017 season.

For 16 August 2019, she join Nigeria Women Premier League side Rivers Angels for one-year deal. For 24 January 2020 Adams move go Lebanon, wey she sign give SAS mid-2019–20 season. She play seven matches give fresh club, wey she assist five goals; she help ein side chop de league.

Adams return Ghana, wey she play give Berry Ladies for de National Women's League. For 2021 insyd, she join Kazakhstan championship club BIIK Shymkent.

## Ein international career
Grace Adams first international appearance for Ghana for 2010 insyd for de second edition for de FIFA U-17 Women's World Cup dem hold for Trinidad and Tobago. Adams then progress go de under-20 team, wey dem qualify go de 2012 FIFA U-20 Women's World Cup. For Adams ein second appearance for de U-20 level, she captain dem for de 2014 FIFA U-20 Women's World Cup.

## Honors
**PFC Sevinch/ Nasaf**

* Super Kubogi Ayollar Champions: 2024

*Uzbekistan Ayollar Ligasi Winner: 2023
*Uzbek Oliy league: 2023

**South Florida Bulls**
* American Athletic Conference: 2017

**SAS**
* Lebanese Women's Football League: 2019–20

**BIIK Shymkent**
* Kazakhstan championship: 2021, 2022
* UEFA Women's Champions League: 2021/22
## References


## External links
**Grace Adams** at Wikipedia ein sisto project:
*  
* Grace Adams at Soccerway
Grace Armah

**Grace Armah** (dem born am 22 September 1958) be retired Ghanaian female track den field athlete wey dey specialize for 100 metres den long jump events. She win silver medal den bronze medal for 1984 den 1985 editions of African Championships. Ein personal best for 100 metres be 11.98. She san compete give Ghana for 1984 Summer Olympics for Los Angeles as part of Ghana's 4×100 metres relay women's team, wey she place 5th for semi-final heat but she fail say she go progress go final round.

## International competitions

## References



## External links

* Grace Armah at World Athletics 
* Grace Armah at Olympics at Sports-Reference.com (archived)
Grace Bakari

**Grace Bakari** (dem born am 27 April 1954) be Ghanaian sprinter. She compete for women's 4 × 400 metres relay for de 1984 Summer Olympics insyd.

## References



## External links

* Grace Bakari at Olympics.com
* Grace Bakari at Olympedia
* Grace Bakari at the Commonwealth Games Federation (archived)
Grace Kwami

**Grace Salome Kwami** (dem born am 1923 – she die 2006) na she be Ghanaian sculptor den educator.

## Ein early life den education
Dem born Kwami for 1923 insyd for Worawora, town wey dey Volta Region for Ghana (then Gold Coast). She enroll for de Basel Mission's Women Teachers' Training College for Agogo insyd. She continue go de Kumasi College of Arts (now be Kwame Nkrumah University of Science and Technology) for 1951 insyd, wer she study arts.

## Ein career
After ein studies for de Kwame Nkrumah University of Science and Technology, de National Museum employ am wer she job as sculptor from 1954 go 1957. Later nu she job as teacher for Mawuli School den de Tamale Teachers' Training College from 1957 go 1978.

## Ein exhibitions
Na Kwami ein expertise be sculpture, painting den jewelry. De National Museum of Ghana, de Volta Regional Museum, den de Ghana Museums and Monument Board curate ein jobs for collections insyd wey dem exhibit. 

## Ein life matter
Kwami marry Robert Kwami for 1954 insyd. She be de mommie of de artist Atta Kwami. She die for 2006 insyd.

## References
Gurunsi people

De **Gurunsi**, anaa **Grunshi**, be set of related ethnic group wey dey inhabit northern Ghana den south den central Burkina Faso.

## Pre-colonial history den origins
De Gurunsi dema oral traditions dey hold say dem originate from de western Sudan wey dem pass de Sahel. While e be unknown de tym de migration occur, dem dey believe say de Gurunsi be present for dema current location by 1100AD. Following de 15th century, de tym wey dem establish de Mossi states for de north, Mossi horsemen often dey raid Gurunsi areas secof slaves, buh dem neva fully subjugate de Gurunsi peoples, wey dem remain independent.

According to Dr. Salif Titamba Lankoande, for *Noms de famille (Patronymes) au Burkina Faso* insyd, de name Gurunsi komot from de Djerma language of Niger words “Guru-si”, wey dey mean "iron no dey penetrate". Dem dey talk say during de Djerma invasions of Gurunsi lands for de late 19th century insyd, Djerma jihadist leader wey dem dey bell am Baba Ato Zato (better be known by de Hausa corruption of ein name: Babatu) recruit battalion of indigenous men for ein army, wey dem claim say after dem consume traditional medicines dem be invulnerable to iron. Dem set up de Zabarima Emirate wey dey within Gurunsiland, wey dey make up far northern Ghana den southern Burkina Faso.
## Gurunsi ethnic groups
Dem dey use de term Gurunsi as meta term to refer to group of people wey dey relate loosely. Dem dey classify Gurunsi as ethnic group wey dem no dey share common language wey dem get distinct cultural practices. Sum of de largest Gurunsi ethnic groups be de Frafra, Nabt den Talensi for Ghana insyd as well as de Ko, Lyele, Nuni den Sisaala for Burkina Faso insyd. De sub-groups Kassena den Nankani dey inhabit both Ghana den Burkina Faso.
## Art den architecture
De Kassena people be known for dema houses wey de men build den de women decorate de exterior plus geometric patterns.
## References


## Bibliography
* Bayili, Blaise. *Religion, droit et pouvoir au Burkina Faso. Les Lyele du Burkina Faso*. Paris: L'Harmattan, 1998.
* Duperray, Anne M. *Les Gourounsi de Haute Volta. Conquête et colonisation, 1896-1933*. Stuttgart: Steiner, 1984.
* Jacob, Jean-Pierre. *Le sens des limites: maladie, sorcellerie, religion et pouvoir chez les Winye, Gourounsi du Burkina Faso*. Neuchâtel: Faculté des lettres [Thèse de doctorat], 1988.
* Levtzion, Nehemia. *Muslims and Chiefs in West Africa*. Oxford: Clarendon Press, 1968.
* Tauxier, Louis. *Le noir du Soudan, pays mossi et gourounsi*. Paris: Emile Larose, 1912.
* Tauxier, Louis. *Nouvelles notes sur le Mossi et le Gourounsi*. Paris: Emile Larose, 1924.

## External links
Wikimedia Commons get media wey relate to ******.
Gushegu District

**Gushegu Municipal District** be one of de sixteen districts wey dey de Northern Region insyd, Ghana. Previously, na e dey part of de den **Gushegu-Karaga District** insyd 1988, na dem create am from de former **East Dagomba District** Council, e dey der til de western part of de district later split off to create Karaga District for 27 August 2004; den de remaining original part be retain to cam turn '''Gushegu District''', wey dem elevate am go municipal district assembly status for de same year make e cam turm **Gushegu Municipal District**. De district assembly dey insyd de northeast part of de Northern Region wey Gushegu be ein capital town.

## Boundaries
To de north be East Mamprusi District den West Mamprusi District, to de south de Yendi District. De Saboba-Chereponi District dey east den de Savelugu-Nanton District dey de west. Gushegu be 105 kilometres north east of Tamale, de capital of de Northern Region.

## Villages
De major den town per be de capital Gushegu, den de major villages for de district be:

## Tourism
Dem get weaving den smock sewing centers for Karaga den Kpatinga. Dem dey develop de Daka Forest Reserve plus bola monkey population den de Karaga Forest Reserve. De Greenwich Meridian dey pass thru Namangbeni.

## References
Goaso

**Goaso** be city den de capital of de Asunafo North Municipal District den de Ahafo Region of Ghana. E get population of 21,146 according to de 2010 census. Dem dey run de town by traditional council, wey Nana Akwasi Bosompra I get de title of Omanhene.

## History
According to oral traditions, Goaso (then dem know am as Goaso Krodadaamu) na ebe originally settled near Goa River. Due to issues wey dey occur living near de river, de residents resettle uphill to de town ein current location.

## Economy

### '''Agriculture'''
Goaso get rich vegetation cover. Ebe one wey we claim say food baskets for Ghana. De forest cover for de area be very thick den edey support farming activities. De predominant occupation for de residents be farming, wey dem dey cultivate more for Cocoa farming den cultivation for food crops. Food production for Goaso be very high as compared to oda parts for de country wey led de NPP government go launch one of ein flagship programs "de Planting for Food den Jobs" for town insyd.

### '''Trading'''
Dem note Goaso for ein commercial den business activities. Retailing den other trading activities pick up for Wednesdays wey ebe de weekly market day for der. Trading be particularly high for Goaso during de main-cocoa seasons. For every Wednesday, people komot from near den far come to Goaso come transact businesses. Farmers from other Districts san send dema food crops for de Goaso Wednesday market wey come meet buyers who come from as far as Accra, Kumasi. Sunyani den Tema. Dem no get any manufacturing companies for Goaso. However, de light industrial area for de area dey make de city populated plus several artisanal works. Artisans wey predominate be de auto mechanics.

## Geography
### Topography
### Climate

## Tourism & Festival
De shrine for Goaso be Krodadaamu wey dem dey consider am as potential tourist site for de city insyd. De main festival dem dey cerebrate by dema chiefs den people for Goaso be **Abetiase Festival.** 'Abetiase' be Twi word wey edey mean say 'Palm tree never dies'. Dis festival dem dey celebrate am to mark de important role wey dema first Chief for Goaso play for sending palm wine go give Asantehene during ein special occasions. Abetiase festival be bi-annual event den many people komot from far den near come join for dis cerebration wey dey dey hold for de month for August every year.

## Education

Dem get several educational institutions for Goaso. Notable amongst dem be de Goaso Nursing den Midwifery Training College den Ahafoman Senior High den Technical School. However, other plenty private vocational institutes dey for Goaso.
## References
Hain, Ghana

**Hain** be community wey dey Jirapa District for Upper West Region for Ghana insyd. De people of Hain dey celebrate de Tinmaale Festival.
## Institutions

* Baalayele Company

* Hain Police Station

* Ghana National Fire Station, Hain

* Hain District Assembly Basic Schools

* Hain Polyclinic
## References
Hannah Kudjoe

**Hannah Esi Badu Kudjoe** (dem born am December 1918 – she die 9 March 1986), née **Hannah Dadson**, na she be prominent activist for Ghanaian independence for 1940s den 1950s insyd. Na she be one of de first high-profile female nationalists for de movement insyd, wey na she be de National Propaganda Secretary for de Convention People's Party. Na she be political activist for Dr. Kwame Nkrumah ein tym of government. Na she sanso be active philanthropist wey she job make dem inprove women dema lives for Northern Ghana insyd. Hannah get de ability make she bring people togeda. She be able make she convince odas make dem support den fight for independence. She help Kwame Nkrumah make he bring people make dem join CPP den support am. She once be help de Big Six make she bring people togeda make dem release dem wen de colonial masters arrest dem.

## Ein early life
Dem born am for Busua insyd (near Dixcove), wey dey de Ahanta District for de Western Region for de Gold Coast (now Ghana) for December 1918 to Mr. den Mrs. John Peter Dadson for Busua, na Kudjoe be de youngest of 10 kiddies. Na she be one of de privileged few girlies wey go school for era wey few girlies dey go school. She start ein elementary education for Busua Methodist School wey she plete for Sekondi Methodist School. After she fini school, she cam turn popular dressmaker for Tarkwa insyd, wey she marry J. C. Kudjoe. Na he be manager for Abontiako gold mines near Tarkwa. De marriage no last, wey she begin dey live plus ein bro, E. K. Dadson, prominent United Gold Coast Convention (UGCC) activist.

## Death
Hannah Kudjoe die for 9 March 1986. Dem publish ein obituary for 8 May 1986 dey end: *"She was a priceless gem who in no small measure contributed to the political emancipation of Ghana from the clutches of imperialism. The vacuum created by her demise in spiritual terms though temporary, will be difficult to fill."* Ein funeral take place for de Calvary Methodist Church for Accra insyd for 6 July 1986.

## Sources

* Allman, Jean, ed. (2004). *Fashioning Africa: Power and the Politics of Dress*. Indiana University Press. ISBN 9780253111043. Retrieved 15 January 2016.
* Allman, Jean (2009). "The Disappearing of Hannah Kudjoe". *Journal of Women's History*. 21 (3): 13-35. doi:10.1353/jowh.0.0096. S2CID 143920628.
* Little, Kenneth (1973). ''African Women in Towns: An Aspect of Africa's Social Revolution''. CUP Archive. ISBN 9780521098199.
* Owusu-Ansah, David (2014). *Historical Dictionary of Ghana*. Rowman & Littlefield. ISBN 9780810875005. Retrieved 15 January 2016.

## References
Heal Ghana

**Heal Ghana** be NABCO ein module wey be Government of Ghana initiative wey dem set up so say e go address graduate unemployment for de country insyd. De module go provide opportunity to graduates wey dey de health space for de country insyd.

## References
Haruna Seidu

**Alhaji** **Haruna Seidu** be Ghanaian politician den member of parliament give de Wenchi constituency wey dey Bono Region.

## Ein early life den education
Dem born Haruna for 4 February 1974 wey he komot from Wenchi wey dey Bono Region for Ghana insyd. He get ein Masters for Business Admin for Marketing for 2015 insyd.

## Ein career
Na Haruna be de Marketing den Administrative Manager give Lamini Investment Ghana Limited. He be farmer.

### Ein political career
Haruna be member of NDC wey currently he be MP give Wenchi Constituency. He chop de parliamentary seat plus 26,068 votes wey dey make 51.1% for de total vote whilst de NPP parliamentary candidate, George Yaw Gyan-Baffuor get 23,102 votes wey dey make 45.3% of de total votes.

### Committee
Haruna be member of de Special Budget Committee.

## Ein life matter
Haruna be Muslim.

## Philanthropy
For January 2022 insyd, he donate 36 new wheelchairs give sum PWDs wey dey Wenchi Municipal insyd.

## References
Helen Yawson

**Helen Yawson** (née **Obadagbonyi**, dem born am 3 July 1967) be contemporary gospel singer, songwriter den pastor wey base for Ghana insyd.

## Ein Life matter
Dem born Helen Yawson for London for 1967 insyd. As she be five years, she go live for Lagos wey dey Nigeria wey she return go London as she be 19 years. Na ein ability for singing insyd be evident from early age secof ein powerful den natural confidence wey she dey take sing.

As she return go London for 1986 insyd, she join de young Matthew Ashimolowo's Christian ministry wer she respond de challenge wey be 'get serious plus God'.

## Discography

### Albums

### Major Singles

* *Only God*
* *Anyday*

## References



## External links

* Allmusic.com
Hilda Akua Frimpong

**Hilda Akua Frimpong** (dem born for 1991) be Ghanaian model den beauty pageant titleholder wey dem crown am Miss Universe Ghana for 2015 insyd wey she represent Ghana for Miss Universe 2015 pageant. After she cam sick plus scoliosis for 2012 insyd, Frimpong cam turn health activist den advocate so say she go help prevent den treat menners wey dey day condition insyd. As she dey study for Syracuse University College of Law, Dem name am as de new editor-in-chief give Syracuse Law Review, wey esan make am de first Black person wey occupy dat position for 2021insyd.

## Ein early life den education
Frimpong dey hail from Kumasi de capital city for de Ashanti Region for Ghana, wer na dem sanso raise am. For 2012 insyd, dem diagnose am plus scoliosis. Ein condition trigger am make she advocate for prevention den treatment for de medical condition. She get Bachelor of Arts insyd anthropology for Texas A&M University, United States.

Currently Frimpong be law student for de Syracuse University College of Law. For March 2021 insyd, dem name am as de fresh editor-in-chief for de Syracuse Law Review, wey make am de first Black person make she occupy de position. Frimpong go dey lead de Syracuse Law Review give de 2021–22 academic year plus majority-female board.

## Ein career
Frimpong be humanitarian den philanthropist for Ghana insyd. She sanso be founder for de Straight UP! Scoliosis charity. Currently, she dey job as Regional Developer give Hay Group. For Syracuse University, she dey serve for oda roles insyd wey dey include volunteer give de Cold Case Justice Initiative, criminal law tutor, research assistant, den ambassador give de Office of Admissions.

## Pageantry

### Miss Ghana USA 2012
For 2012 insyd, she cam turn Miss Ghana USA 2012 wey she place as 2nd runner-up for de annual Miss Africa USA 2014 pageant.

### Miss Universe Ghana 2015
For August 29, 2015, dem crown Akua Miss Universe Ghana for Alisa Hotel Accra. As Miss Universe Ghana 2015, she compete for de Miss Universe 2015 pageant.

## References



## External links

* Official Miss Universe Ghana Facebook
Hilda Baci

**Hilda Effiong Bassey** (born 20 September 1996), dem better know am as **Hilda Baci**, be Nigerian chef, restaurateur, actress, den de former holder of de Guinness World Record give marathon cooking (cook-athon) plus 93 hours 11 minutes for May 2023 insyd, wey na later dat year Irish chef Alan Fisher surpass am plus 119 hours, 57 minutes. For August 2021 insyd, she chop de Jollof Faceoff competition.

## Ein early life den career
Dem born Hilda Effiong Bassey for 20 September 1996, wey she dey komot from de Nsit Ubium Local Government Area wey dey Akwa Ibom State for Nigeria insyd. She graduate plus sam degree for sociology insyd from Madonna University wey dey Okija, Anambra State. Na she be de host for "Dine on A Budget" for Pop Central TV top.

Baci embark for culinary education program top, wey dey draw inspiration from ein mummie, culinary chef.

## Ein Filmography

## Guinness World Record attempt
For March 2023 insyd, Hilda announce say she go attempt de record for de longest cooking marathon insyd. Na Lata Tondon wey previously hold de record  wey ein cooking marathon last for 87 hours, 45 minutes for 2019 insyd.

For 11 May 2023 insyd, she start ein record attempt wey de title be "Cook-a-thon". She break de record for 15 May 2023.

For Monday May 15 2022 for exactly 7:45 am insyd, Hilda break de record for longest cooking marathon by any individual wey go hit 87 hours 50 minutes- 5 minutes above de previous record holder for 2019 insyd. For Tuesday, May 16, 2023, Guinness World Records spokesperson release official statement for ein website top wey dey say: “*We are aware of the record attempt and are looking forward to receiving the evidence for our Records Management Team to review, before we can confirm the record is official*.”

So say she go set fresh record of de longest cooking marathon, Dem originally set Hilda say make she cook for 96hrs, but she later extend ein goal go 100 hours cooking marathon.

High profile Nigerians wey visit Hilda dey include, Lagos State dema Governor, Babajide Sanwo-Olu; Harvester International dema Lead Pastor, Bolaji Idowu; Nigerian award-winning singer, Tiwa Savage, Tim Godfrey, Ice Prince.

Nigeria dema former Vice Pee, Professor Yemi Osinbajo san call Hilda wey she cheer am up for de cookathon insyd. Hilda receive huge support fan base from Nigerians wey troop go de venue of de cookathon as odas dey trend ein name for Social Media top.

## References
Ho Municipal District

**Ho Municipal District** be one of de eighteen districts wey dey Volta Region, Ghana. Na e be ordinary district assembly for 10th March 1989 den ebe **Ho District,** Until dem tear de southern part for de district under presido John Agyekum Kufuor for 13th August 2004 take make **Adaklu-Anyigbe District,** wey dem maintain de one wey remain as **Ho District**, wey 28th June 2012, dem saa tear take make **Ho West District**; wey dem raise de one way remain go municipal district assembly status for dat same year naa make **Ho Municipal District**, e be Legislative Instrument (L.I) 2074 wey dem take establish am. De municipality dey de central part of Volta Region, wey Ho be de capital town.

## Population
As at 2010, na de population be 177,281 plus 83,819 males den 93,462 females.

File:Habitations in Ho 1.jpg
File:Houses in Ho municipality 21.jpg
File:Structures in Ho municipality 12.jpg
File:Structures in Ho municipality 13.jpg
File:Stores in Ho.jpg


## History
De district ein capital be Ho, na e be two villages wey dem join, Banakoe (today Bankoe) den Hegbe (today Heve)
## Universities insyd Ho
Ho dey boast of two public universities namely: 

* University of Health and Allied Sciences
* Ho Technical University 
Der sanso be several private universities wey dey include:
* Evangelical Presbyterian University College

Dem get nurses training college, 

* Ho Nurses' Training College.

## Villages
Ho, wey be de capital den administrative centre, san get sam villages :

## References
Hellena Wrappah

**Hellena Wrappah** (dem born am 12 September 1973) be Ghanaian sprinter. She compete for women's 200 metres for 2000 Summer Olympics insyd.

## References
Henry Quartey

**Henry Quartey** (dem born am 12 March) be Ghanaian politician wey na he be member for de Seventh Parliament for de Fourth Republic of Ghana wey now he san be member for de Eighth parliament for de Fourth Republic of Ghana wey dey represent de Ayawaso Central Constituency for de Greater Accra Region insyd for de New Patriotic Party dema ticket top. Na he be de Minister give Greater Accra Region. For 14th February 2024, na dem approve am as de minister of de interior of Ghana wey he replace Ambrose Dery.

## Ein early life den education
Dem born Quartey for 12 March 1971. He dey hail from Otublohum-Accra, town wey dey Greater Accra Region for Ghana insyd. He get ein secondary educations for de Hams Secondary School wey dey Dansoman insyd den Zams Secondary/Technical School for Bolgatanga insyd. He get ein G.C.E. O'level for Osu Presbyterian Senior High School. He enter Ghana Institute of Management and Public Administration den obtain ein postgraduate certificate for Public Administration insyd.

## Politics
Quartey be New Patriotic Party dema member. For 2012 insyd, he contest de Ayawaso Central seat for NPP dema ticket top wey he chop. Na he be member for de Roads den Transport Committee wey he sanso be member for de Gender and Children Committee.

### Committees
Quartey be member for Roads den Transport Committee wey he sanso be member for de Appointments Committee.

## Ein career
Na he be de CEO give Krafty Hospitality Services Limited for Accra insyd from 2003 to date. Na he san be de Sales den Marketing Manager for B.B.C Trading from 1992 to 1996. Later he come turn de Regional Director for Dalebrook Company Limited from 1997 come 1998. Na he san be de Sales Manager den Director for Pecoll Aluminiuim Systems from 1995 come 2000. Na he be de Deputy Minister for Interior. He establish de Ocean Marine Dolphins wey he be de Director den CEO. Na he be de Deputy Minister give National Security. Now nu he be de Greater Accra Regional Minister.

## Ein life matter
Quartey be Christian. He marry Sybil Ansah Quartey plus six kiddies.

## Philanthropy
For September 2021 insyd, Henry pledge say he go support Psalm Adjeteyfio plus monthly stipend GH¢1,500. Henry claim say Psalm ein impact for film den entertainment industry for Ghana insyd wey inspire am secof dat he pledge.

## References
Ho West District

**Ho West District** be one of de eighteen districts wey dey Volta Region, Ghana. Na e dey part of den tyms **Ho District** wey bola on 10th March 1989. until dem tear de western part take make Ho West District on 28th June, 2012, wey de side way dem elevate de side wey remain go municipal district status same year take make '''Ho Municipal District'''. De district assembly dey de central part of Volta Region, wey Dzolokpuita be in capital town. Dem dey plan say dem go split de Ho West District sekof slow development, e bola, wey e long too, e dey start from de North Tongu District come de northern part of Afadzato South District.

## Administration
Ho West District dey cover same areas like de Ho West Constituency.

## Boundaries
De North Tongu District dey de south of de Ho West District, den Asuogyaman District to de south west. Wey de north be de Afadzato South District. Ho Municipal, Adaklu District den de Republic of Togo dey de east side den de South Dayi District dey de west.

## Miscellaneous information
De town dey thrive for agric top den sales from de produces, Ho West get some bola fertile land wey e dey favor production of food crops lyk roots, tubers, cereals, vegetable den legumes. dem fit produce cocoa sef for large scale, sekof dat dem establish COCOBOD seed production center, eay dey Saviefe-Agorkpo, so say dem go provide improved cocoa seedling give de farmers wey dey de area inside. Ho West get bunch markets for every village insyd so de local district assembly dey make efforts so say dem go develop de markets, so say dem go improve de living standards give de people den improve how dem go get money. People dema health dey hia dem waaa so dem establish Community Health Improvement Services (CHIPS) centers. Dem get dis health centers for this districts insyd Abutia, Hlefi, Dzolokpuita, Dzolo Gborgame, Vane, Kpedze etc.. Dem get some well equipped clinic for Saviefe-Agorkpo, wey e be de Catholic Diocese of Ho den funded by some German charity organization, wey some government clinic too dey Tsito. Ho West get plenty basic schools den eight government senior high/technical schools

## Towns den villages
Dis be some of de villages wey dey de district insyd:

## References
Home Sweet Home (Ghanaian TV series)

***Home Sweet Home*** be Ghanaian family television drama series wey dey English-language insyd wey dem premier for 2012 insyd wey san dey move. Dis program dey show how families dey relate plus each other den dema growth den de challenges dem dey face.

## Cast

* Rama Brew
* John Apea
* Julia Apea
* Kojo Dadson
* Evelyn Addo
* Douglas Fish Bone
* Canelle Hope

## References
House of Israel (Ghana)

De **House of Israel** be Jewish community wey dey locate for southwestern Ghana insyd, de towns of Sefwi Wiawso den Sefwi Sui. Dis group of people, de Sefwi tribe, build synagogue for 1998 insyd. Chaw men den kiddies dey read English, but no body know Hebrew.
## History of Jews for Ghana insyd
De Sefwi Wiawso people dey trace call give "return" to normative Judaism by Aaron Ahomtre Toakyirafa, community leader wey, for 1976 insyd, dem claim say he get vision. For 2012 insyd, Gabrielle Zilkha, Toronto-based filmmaker, visit Sefwe Wiawso so say she go do research for sum documentary about de House of Israel she dey do. According to Zilkha, about 200 people--chaw kiddies-- dey live for de community insyd. She state say de lack of historical record make am hard to verify de group dema claims, but oral tradition wey dey date back to 200 years dey.

For de 1990s insyd, de House of Israel begin to reach out to de wider Jewish world. De community job plus Jewish organizations lyk Kulanu den Be’chol Lashon.

Jews dema smaller community from de House of Israel dey live for Sefwi Sui insyd, small farming community wey dey locate twenty miles from Sefwi Wiawso.
## Jewish dema facilities
De House of Israel dema leader since 1993, David Ahenkorah receive ein own vision for taking up de mantle. Dem grant am 40-acre plot so say he go build Jewish school give de community, but dem no raise funds give de construction. Kiddies now nu dey attend local school, wey Christians dey run am. Dem build synagogue for 1998 insyd for New Adiembra, Jewish neighborhood wey dey Sefwi Wiawso. Recently, dem paint am blue den white, Israel ein colors. Chaw family compounds dey nearby wey about 200 people dey belong to de synagogue. E be single-room synagogue wey get miniature Sefer Torah. No mechitza dey. 

## References



## External links

* Ghana, Kulanu
Hwidiem

**Hwidiem** be sam town for Ghana wey ebe capital give Asutifi South District for de Ahafo Region.

## Dema Education
Hwidiem be known for Hwidiem Senior High School. De school be sam second cycle institution.

## Dema Healthcare
St. Elizabeth Hospital be de major hospital facility for Hwidiem, wey dey serve manners from Hwidiem den ein environs.

## References
Ibrahim Danlad

**Ibrahim Danlad** (dem born am 2 December 2002) be Ghanaian footballer wey dey play as goalkeeper for Asante Kotoko for de Ghana Premier League insyd de Ghana national team (Black Star).

## Ein club career
Dem born Danlad for Accra wey he join Asante Kotoko for 16–17 season. For December 2019 insyd, Danlad join Ghana Premier League club Berekum Chelsea for de rest of de 2019–20 season.

## Ein international career
Danlad play give Ghana for all levels. He rep de under-17 nation's team come de senior national team (Black Stars) level.

For 2017 insyd, na he be de first choice goalkeeper give de Ghana squad wey go participate for de 2017 FIFA U-17 World Cup for India insyd, wey he play all de matches.

## Ein honors
**Asante Kotoko**

* Ghana Premier League: 2021–22
**Ghana U20**

* Africa U-20 Cup of Nations: 2021
* WAFU Zone B U-20 Tournament: 2020
**Individual**

* Golden Glove WAFU Zone B U-20 Tournament: 2020
* Golden Glove Africa U-20 Cup of Nations: 2021
* IFFHS CAF Youth Team for de Year: 2020
* Ghana Football Awards Goalkeeper for de year: 2021

## References



## External links

* Ibrahim Danlad at Soccerway
Ignatius Baffour-Awuah

**Ignatius Baffour-Awuah** (born 24 August 1966), be Ghanaian politician wey be de Minister for Employment den Labor Relations.

## Ein early life den education
Dem born am for 24 August 1966 wey he dey hail from Nsoatre wey dey Bono Region for Ghana insyd. He get ein Bachelors degree for Accounting for 1992 insyd. He san get ein Post-graduate diploma for Management Consultancy for 2017 insyd.
## Ein political life
He join de New Patriotic Party den Presido Kufour ein govament take de Sunyani District Assembly give say he for be de as de District Chief Executive. Later dem change am wey he cam turn deputy regional minister for den Brong-Ahafo region den subsequently he cam turn de regional minister for de same Kuffour ein administration. He san ran for Member of Parliament for de Sunyani West constituency wey he win for de 2008 parliamentary elections. Ein party, de NPP however lost de presidential election. Dem san vote for am as de MP for de same constituency for 2012 den 2016 insyd. As we dey talk, he still be MP for de same constituency, Sunyani West constituency. One tym self, he serve de deputy minority chief whip from 2013 to 2017.

### Cabinet Minister
Insyd May 2017, Presido Nana Akufo-Addo name am, Baffour-Awuah as he be part of ein nineteen ministers wey go form ein cabinet. De 19 ministers dem take go de Parliament of Ghana wey dem announce give de Speaker of de House, Rt. Hon. Prof. Mike Ocquaye. As he dey serve as de Cabinet minister, Baffour-Awuah be part paddies wey dey de presido ein inner circle wey he aid am take key decisions for de country insyd. Afta de 2020 general elections, de president keep him as de Minister for Employment den Labor Relations as of rydee. February, 2023 de president take additional responsibility give say go he go job plus ein position as de Pensions Minister.

#### Committees
Baffour-Awuah serve for different committee for de House insyd; member of Privileges Committee den sanso be member of Committee of Selection Committee.

## Nsoatreman FC
Nsoatreman FC qualify to play for de 2022/2023 Betpawa premier league insyd, dem appoint Baffour-Awuah den ada MPs to be dema board members wey ein chair the board.

## Ein life matter
Baffour-Awuah marry plus three kiddies. He be Catholic.

## References



## External links

* *[http://www.modernghana.com/news/163907/1/baffour-awuah-wins-npp-primaries.html Baffour-Awuah wins NPP primaries]* on modernghana.com from 29. April 2008
Independent Development Evaluation

**Independent Development Evaluation (IDEV)** be independent den impartial unite wey dem dedicate sure say e go enhance development effectiveness for de African Development Bank for ein regional member countries for independent den instrumental evaluations, for oversight over self-evaluation processes and products den proactive engagement insyd evaluation partnerships den knowledge-sharing activities.

## References
Hohoe Municipal District

**Hohoe Municipal District** be one of de eighteen districts wey dey Volta Region, Ghana. Originally dem create am as ordinary district assembly insyd 1988, den tyms dem dey bell am Hohoe District, till dem raise am go municipal district assembly level for 29th February 2008 take come Hohoe Municipal District. Buh for 28th June 2012, dem tear de south part of de district take make Afadzato South District; wey de remaining side be de Hohoe Municipal District. De district dey de northern part for Volta Region, wey Hohoe be de capital town.

## Sources

* "Districts of Ghana". *Statoids*.
* Hohoe Municipal on GhanaDistricts.com

## Reference
Inspector Bediako

**Inspector Bediako** be Ghanaian TV series wey dem air for de 1990s insyd. E dey portray young detective character wey be intelligent wey dey use various investigative methods so say he go catch criminals no matter de situation he dey succeed. Stephanie Sanders Sullivan dey love de TV series waa. Den times wey e dey air, na e be de only law enforcement series dem produce for television top for Ghana insyd.

## Cast

* Oscar Provencal na he be de lead actor, Inspector Bediako.
* Ray Bediako dem report am say he dey play Inspector Bediako ein part for de first episode insyd.
* Akosua Abdallah
* Gloria Nsia Ababio (Dela)
* Martin Owusu (Bentle)
* Teiko

## Creator
Kojo Yankah wey create de series wey he invite Odie Hawkins make he write den direct Inspector Bediako.

## Director
Na de initial writer den director be Odie Hawkins. Jim Fara Awindor write den direct six episodes of Inspector Bediako for 1997 insyd.

## Music
William Anku wey he compose sam of de music for de series insyd.

## Awards
Provencal chop de best Actor for Comedy (Bigman Wahala) insyd for de Golden Movie Awards Africa.
## References



## External links

* INSPECTOR BEDIAKO Ninovation